cyanic-selkie/wikianc huggingface dataset:
Γκρίζα αλεπού
thumb Η γκρίζα αλεπού (Urocyon cinereoargenteus) είναι παμφάγο θηλαστικό της οικογένειας των Κυνιδών, ευρέως εξαπλωμένο σε όλη τη Βόρεια Αμερική και την Κεντρική Αμερική. Το είδος αυτό και ο μοναδικός του ομογενής, η νησιωτική αλεπού (Urocyon littoralis), είναι τα μόνα ζωντανά μέλη του γένους Ουροκύων, το οποίο θεωρείται ότι είναι το βασικότερο των ζωντανών κυνιδών. Αν και κάποτε ήταν η πιο κοινή αλεπού στις ανατολικές Ηνωμένες Πολιτείες, και εξακολουθεί να βρίσκεται εκεί, η ανθρώπινη πρόοδος και η αποδάσωση επέτρεψαν στην κόκκινη αλεπού να γίνει πιο κυρίαρχη. Οι Πολιτείες του Ειρηνικού στις ΗΠΑ εξακολουθούν να έχουν τη γκρίζα αλεπού ως κυρίαρχη. Είναι ο μόνος αμερικανικός κυνίδης που μπορεί να αναρριχηθεί σε δέντρα. Το συγκεκριμένο προσωνύμιο cinereoargenteus σημαίνει «σταχτί ασημί».
Διασπορά και ενδιαίτημα
Το είδος εμφανίζεται σε όλες τις περισσότερες βραχώδεις, δασωμένες, θαμνόφυτες περιοχές του νότιου ημισφαιρίου της Βόρειας Αμερικής, από το νότιο Καναδά (στη Μανιτόμπα μέσω του νοτιοανατολικού Κεμπέκ) μέχρι και το βόρειο τμήμα της Νότιας Αμερικής (Βενεζουέλα και Κολομβία), εξαιρουμένων των βουνών των βορειοδυτικών Ηνωμένων Πολιτειών. Είναι ο μοναδικός κυνίδης του οποίου η φυσική περιοχή εκτείνεται τόσο στη Βόρεια όσο και στη Νότια Αμερική. Σε ορισμένες περιοχές, υπάρχουν υψηλές πληθυσμιακές πυκνότητες κοντά σε θαμνόφυτους γκρεμούς.
Υποείδη
Υπάρχουν 16 υποείδη αναγνωρισμένα για την γκρίζα αλεπού.
Παραπομπές
Κατηγορία:Είδη ελαχίστης ανησυχίας (LC) Κατηγορία:Αλεπού Κατηγορία:Θηλαστικά των Ηνωμένων Πολιτειών Κατηγορία:Θηλαστικά του Καναδά
536 Μεράπι
Φυσικά χαρακτηριστικά
Η μέση διάμετρος του Μεράπι εκτιμάται σε 158 χιλιόμετρα (από επιπροσθήσεις) ή 151,4 χιλιόμετρα (από δεδομένα του IRAS). Ο φασματικός τύπος του είναι X, ενώ το άλβεδό του είναι 0,045. Ο Μεράπι περιστρέφεται γύρω από τον εαυτό του μία φορά κάθε 8 ώρες και 47 λεπτά.
Εξωτερικοί σύνδεσμοι
Μεραπι
X Japan
Οι X Japan (エックス ジャパン, Χέπμπορν: Ekkusu Japan), παλαιότερα X, είναι ιαπωνικό heavy metal συγκρότημα που ιδρύθηκε το 1982. Πρόκειται για ένα από τα σημαντικότερα visual kei (κίνημα της ιαπωνικής ροκ μουσικής) metal συγκροτήματα της Ιαπωνίας. Το 1998 διαλύθηκαν λόγω εσωτερικών προβλημάτων. Παρόλα αυτά, επανενώθηκαν δέκα χρόνια μετά, το 2008, δίνοντας μεγάλες συναυλίες στην Ιαπωνία και ξεκινώντας μια μεγάλη παγκόσμια περιοδεία. Οι X Japan κυκλοφόρησαν πέντε ολοκληρωμένα albums, πάνω από δεκαπέντε singles όπως επίσης video albums, live albums κτλ. τα οποία συνολικά πούλησαν πάνω από 30.000.000 αντίτυπα.
1977–1992: X
thumb|170x170px|Το λογότυπο των X Japan, μετά την αλλαγή ονόματος το 1992.|αριστερά Το 1977, οι δύο παιδικοί φίλοι Yoshiki Hayashi (γνωστός ως Yoshiki) και Toshimitsu Deyama (γνωστός ως Toshi) από τo Τατεγιάμα της Τσίμπα της Ιαπωνίας έκαναν τη μπάντα Dynamite, σε ηλικία 11 ετών. Το 1978, όταν πήγαιναν λύκειο, άλλαξαν το όνομά τους σε Noise. Εκείνη την περίοδο, ο Toshi έπαιζε κιθάρα και υπήρχε ένας τραγουδιστής ονόματι Kurata. Το 1982, οι Noise διαλύθηκαν και ο Yoshiki με τον Toshi σχημάτισαν ένα νέο συγκρότημα και το ονόμασαν X ενώ παράλληλα προσπαθούσαν να βρουν άλλο όνομα, αλλά τελικά αυτό τους κόλλησε.
Οι X ξεκίνησαν να κάνουν ενεργά εμφανίσεις στην περιοχή του Τόκιο το 1985, αλλάζοντας συχνά μέλη. Αρχικά ήθελαν να συμμετάσχουν στο underground punk κίνημα, αλλά δεν μπορούσαν να ταιριάξουν εκεί, καθώς θεωρούνταν πολύ εμπορικοί και φανταχτεροί. Το πρώτο τους single με τίτλο I'll Kill You κυκλοφόρησε από την Dada Records τον Ιούνιο του ίδιου έτους, με τα μόλις 1,000 αντίτυπα να γίνονται sold out. Το Νοέμβριο, εισήλθε στη μπάντα ο μπασίστας Taiji, αν και αποχώρησε λίγο αργότερα.
Λόγω των προβλημάτων που αντιμετώπιζαν οι X στην εύρεση μια δισκογραφικής εταιρίας ανάγκασαν τον Yoshiki, ένα χρόνο αργότερα, να πουλήσει την επιχείρηση της μητέρας του για να βρει τα χρήματα που χρειαζόταν ώστε να ιδρύσει μια ανεξάρτητη δισκογραφική εταιρία, με το όνομα Extasy Records ώστε να συνεχίσουν την πορεία τους κανονικά. Τον επόμενο χρόνο της ίδρυσης της εταιρίας, κυκλοφόρησε το πρώτο τους single (από την Extasy) με το όνομα Orgasm.
Το 1987 αποτέλεσε μία από τις σημαντικότερες στιγμές στην ιστορία τους, καθώς εκείνη τη χρονιά το group πήρε την πρώτη του σταθερή μορφή, με την ένταξη των Tomoaki Ishizuka (Pata), Hideto Matsumoto (Hide) και Taiji Sawada (Taiji).
Στις 26 Δεκεμβρίου του 1987 το συγκρότημα συμμετείχε σε μια ακρόαση της CBS/Sony, η οποία οδήγησε σε υπογραφή συμβολαίου με την εταιρία τον Αύγουστο του επόμενου έτους. Στις 14 Απριλίου του 1988, κυκλοφόρησε από την Extasy Records το πρώτο album των X, με το όνομα Vanishing Vision. Η μπάντα έκανε εκτενή περιοδεία για να προωθήσει το άλμπουμ. Τα πρώτα 10 χιλιάδες αντίγραφα πουλήθηκαν μέσα σε μία εβδομάδα, πράγμα που ανέβασε το άλμπουμ στα indie τσαρτ της Oricon. Επίσης, ανέβηκε στην 19η θέση του βασικού Oricon Albums Chart, πράγμα που τους κατέστησε ως την πρώτη ανεξάρτητη μπάντα που εισήχθη στο βασικό τσαρτ. Την ίδια χρονιά, έκαναν μια σύντομη cameo εμφάνιση στην αμερικανική ταινία Tokyo Pop, στην οποία πρωταγωνιστούν η Κάρι Χάμιλτον και ο Ντάιαμοντ Γιουκαΐ.
Οι X ξεκίνησαν την περιοδεία Blue Blood Tour στις 13 Μαρτίου του 1989, με τις δύο συναυλίες να γίνονται sold out, συμπεριλαμβανομένης και της εμφάνισης στο Shibuya Public Hall στις 16 Μαρτίου. Αυτή η εμφάνιση κυκλοφόρησε τρεις μήνες αργότερα σε μορφή VHS και LaserDisc (το 2001 και ως DVD) υπό τον τίτλο ''Blue Blood Tour Bakuhatsu Sunzen Gig. Το δεύτερο album των X Japan, Blue Blood'', κυκλοφόρησε από την CBS/Sony στις 21 Απριλίου του 1989 και ανέβηκε στην 6η θέση του Oricon τσαρτ, πουλώντας περισσότερα από 28 χιλιάδες αντίτυπα στην πρώτη εβδομάδα του Μαΐου. Περιέχει πολλά πετυχημένα singles του συγκροτήματος, όπως το Kurenai και το Endless Rain. Το Kurenai ανέβηκε στην 5η θέση του Oricon και οι X έκαναν το Rose & Blood Tour, το οποίο διακόπηκε προσωρινά, όταν ο Yoshiki κατέρρευσε μετά από μία συναυλία στις 22 Νοεμβρίου. Η μεγάλη επιτυχία του single εξασφάλισε στην μπάντα το βραβείο Grand Prix New Artist of the Year στα 4α ετήσια Japan Gold Disc Awards το 1990.
Οι X ταξίδεψαν στο Λος Άντζελες στις 24 Νοεμβρίου του 1990 για να ηχογραφήσουν το νέο τους άλμπουμ με τίτλο Jealousy, το οποίο κυκλοφόρησε την 1η Ιουλίου του 1991. Πούλησε περισσότερα από 600 χιλιάδες αντίτυπα, ενώ αργότερα πιστοποιήθηκε ότι πούλησε πάνω από 1 εκατομμύριο από την RIAJ. Τον Αύγουστο εμφανίστηκαν στο μεγαλύτερο κλειστό στάδιο της Ιαπωνίας, το Tokyo Dome. Αργότερα, υλικό από τις περισσότερες συναυλίες τους κυκλοφόρησαν σε CD και οικιακά μέσα. Η εμφάνιση τους ήταν μέρος του Violence in Jealousy Tour, το οποίο διήρκησε μέχρι το τέλος της χρονιάς και για ακόμα μια φορά ο Yoshiki κατέρρευσε στις 24 Οκτωβρίου στη Yokohama Arena. Στις 8 Δεκεμβρίου, έπαιξαν στη συναυλία X with Orchestra στο NHK Hall όπου, όπως υποδηλώνει το όνομα, έπαιξαν με τη συνοδεία ορχήστρας.
Το 1992 και όντας διάσημη στην Ιαπωνία, η μπάντα ήθελε να κάνει διεθνή καριέρα και άλλαξε το όνομά της από X σε X Japan, ώστε να μην υπάρξουν προβλήματα μεταξύ αυτών και του αμερικανικού punk συγκροτήματος X. Την ίδια χρονιά, ο μπασίστας Taiji αποφάσισε να εγκαταλείψει τη μπάντα λόγω, όπως ανέφερε στην αυτοβιογραφία του, σημαντικά μικρής αμοιβής σε σχέση με τα υπόλοιπα μέλη της μπάντας. Ωστόσο, η επίσημη θέση της μπάντας ήταν ότι ο Taiji αποχώρησε λόγω "μουσικών διαφορών". Επίσης, σε μια ερώτηση σχετικά με την αποχώρηση του Taiji σε συνέντευξή του το 2016, ο Yoshiki ανέφερε ότι εκείνος "καταπάτησε τους κανόνες του συγκροτήματός μας" και ότι ακόμη και σήμερα δεν ξέρει αν η απόφαση που πήρε ήταν σωστή ή λάθος, "αλλά δεν είχαν άλλη επιλογή". Στις 24 Αυγούστου του 1992, ο συγκρότημα έκανε συνέντευξη τύπου στο Rockefeller Center της Νέας Υόρκης. Εκεί, ανακοινώθηκε ο Heath ως ο νέος τους μπασίστας. Εκείνη την περίοδο, η μεγάλη επιτυχία της μπάντας στη Ιαπωνίας έκανε και την παγκόσμια επιτυχία να είναι πιθανή. Έτσι, αποχώρησαν από τη Sony για ένα συμβόλαιο με την αμερικανική Atlantic Records και άλλαξαν το όνομά τους από X σε X Japan, ώστε να αποφευχθεί κάθε συσχέτιση με το αμερικανικό punk συγκρότημα X. Ωστόσο, δεν έκαναν ποτέ καμία αμερικανική κυκλοφορία. Το πρώτο σόου με τον Heath ως μπασίστα έγινε τον Οκτώβριο του 1992 στο Extasy Summit στην αρένα Osaka-jō Hall.
1993–1997: X Japan
Στις 25 Αυγούστου του 1993, κυκλοφόρησε από την Atlantic Records το άλμπουμ Art of Life, το οποίο αποτελείται από ένα κομμάτι διάρκειας 29 λεπτών.
Μέλη
Όπως τα περισσότερα ιαπωνικά συγκροτήματα, έτσι και τα μέλη των X Japan χρησιμοποιούσαν τα πραγματικά τους ιαπωνικά ονόματα ή παραλλαγές αυτών.
Φοντ Κανί
Το Φοντ Κανί (γαλλικά: Fond Cani) είναι ένα χωριό της Δομινίκας. Βρίσκεται στον Άγιο Γεώργιο. Βρίσκεται νοτιοδυτικά της Δομινίκας και βορειοδυτικά του Αγίου Γεωργίου.
Γεωγραφία
Το Φοντ Κανί βρίσκεται νοτιοδυτικά της Δομινίκας και βορειοδυτικά του Αγίου Γεωργίου. Βρίσκεται νότια της Κοσράν και βόρεια της Μορν Προσπέρ, βορειοανατολικά της Ροζό και νοτιοδυτικά της Λωντά και δυτικά της Γούττεν Γουέιβεν.
Εξωτερικοί σύνδεσμοι
Φοντ Κανί Φοντ Κανί
Ρόμπερτ Άντριους Μίλικαν
Από το 1921 έως το 1945 ήταν πρόεδρος του Ινστιτούτου Τεχνολογίας της Καλιφόρνια.
Παραπομπές
Κατηγορία:Αμερικανοί φυσικοί Κατηγορία:Βραβευμένοι με Νόμπελ Φυσικής Κατηγορία:Αμερικανοί νομπελίστες
Ζόραν Γκάιτς
Ο Ζόραν Γκάιτς (Σερβικά: Зоран Гајић - Zoran Gajić, αναφερόμενος σε ορισμένες ελληνόφωνες πηγές και ως Ζόραν Γκάετς) γεννήθηκε στις 28 Δεκεμβρίου 1958 στο Πάντσεβο και είναι Σέρβος προπονητής πετοσφαίρισης. Διετέλεσε προπονητής των εθνικών ομάδων ανδρών της Γιουγκοσλαβίας, της Ρωσίας του Ιράν, και πολλών συλλόγων.
Προπονητική καριέρα
Ο Ζόραν Γκάετς Ξεκίνησε την προπονητική του καριέρα στη Μλάντοστ Ομόλιτσα και συνέχισε στη Βοϊβοντίνα του Νόβι Σαντ. Το 1993 ταξίδεψε στην Ελλάδα όπου εργάστηκε κατα σειρά στον Άρη (1993-95), στην Ορεστιάδα (1995-97 και 2000-01) και στον Ολυμπιακό (1998-2000) με τον οποίο κατέκτησε το νταμπλ της περιόδου 1998-99 αλλά και τον οδήγησε σε όλη τη διαδρομή του πρωταθλήματος 1999-2000 μέχρι τα πλέι οφ. Τότε μετά την απώλεια του Κυπέλλου από τον Ηρακλή, αντικαταστάθηκε από τον Τάσο Κουμπλή, με τον οποίο οι ερυθρόλευκοι κατέκτησαν τελικά τον τίτλο. Είχε επίσης ένα σύντομο πέρασμα από την Α.Ε.Κ. το 2001.
Στη συνέχεια ανέλαβε προπονητής στις Αρτσέλικ Κωνσταντινούπολης (2002-04), Λοκομοτίβ Μπέλγκοροντ (2004-05), Ίσκρα Οντιντσόβο (2007-09), Ούραλ Ουφά (2009-10) και στη γυναικεία ομάδα Ραμπίτα Μπακού (2011-12), με την οποία κατέκτησε στη Ντόχα του Κατάρ το Παγκόσμιο πρωτάθλημα Συλλόγων το 2011 και το πρωτάθλημα του Αζερμπαϊτζάν το 2012. Στην ίδια ομάδα επανήλθε τον Φεβρουάριο του 2015, όπου παρέμεινε μέχρι τον Νοέμβριο του (2016), οπότε και ανέλαβε την προεδρία της σερβικής ομοσπονδίας πετοσφαίρισης.
Με την ίδια ομάδα είχε πολλές ακόμα διακρίσεις σε Ολυμπιακούς Αγώνες, Παγκόσμια και Ευρωπαϊκά πρωταθλήματα ανδρών.
Πολιτική καριέρα
Ο Ζόραν Γκάετς προτάθηκε και ανέλαβε τον Νοέμβριο του (2016) την προεδρία της Σερβικής Ομοσπονδίας Πετοσφαίρσης, στην οποία παρέμεινε πρόεδρος μέχρι τον Οκτώβριο του 2022, οπότε ανέλαβε Υπουργός αθλητισμού της Σερβίας, προταθείς από τον Πρόεδρο της σερβικής δημοκρατίας Αλεξάνταρ Βούτσιτς.
Ευρωπαϊκά Πρωταθλήματα
Αργυρό μετάλλιο: Ολυμπιακοί Αγώνες: 2016, Ρίο ντε Τζανέιρο (Εθνική Γυναικών Σερβίας - Βοηθός προπονητής)
Εξωτερικοί σύνδεσμοι - Πηγές
Κατηγορία:Προπονητές πετοσφαίρισης Άρη Κατηγορία:Προπονητές πετοσφαίρισης ΑΕΚ Κατηγορία:Προπονητές πετοσφαίρισης Ολυμπιακού Πειραιώς Κατηγορία:Σέρβοι προπονητές πετοσφαίρισης
Κόλπος Γούντμπριτζ
Ο Κόλπος Γούντμπριτζ (αγγλικά: Woodbridge Bay, γαλλικά: Baie de Woodbridge) είναι ένας κόλπος της Δομινίκας. Είναι ο σημαντικότερος κόλπος της ενορίας του Αγίου Γεωργίου. Στα ανατολικά του βρίσκεται η οδός Γκούντγουιλ Ρόουντ. Βρίσκεται βορειοδυτικά της Ροζό, σε συνταγμένες 15°18′48″Β 61°23′28″Δ.
Δείτε επίσης
Κολπος Γούντμπριτζ Κολπος Γούντμπριτζ
537 Πάουλυ
Φυσικά χαρακτηριστικά
Η διάμετρος του Πάουλυ υπολογίσθηκε σε 39,1 χιλιόμετρα. Ο φασματικός τύπος του είναι DU, ενώ το άλβεδό του είναι 0,349. Ο Πάουλυ περιστρέφεται γύρω από τον εαυτό του μία φορά κάθε 16 ώρες και 15 λεπτά.
Εξωτερικοί σύνδεσμοι
Παουλυ
Ζόε Σαλντάνα
Η Ζόε Σαλντάνα (Zoë Yadira Saldaña Nazario, γεννημένη στις 19 Ιουνίου 1978) [ισπανική προφορά: Σόε Σαλδάνια] είναι Αμερικανοδομινικανή ηθοποιός. Μετά τις εμφανίσεις της με την θεατρική ομάδα Faces, η Saldana έκανε το ντεμπούτο της στην οθόνη σε ένα επεισόδιο του Νόμος και τάξη του 1999. Η κινηματογραφική της καριέρα ξεκίνησε ένα χρόνο αργότερα με το Center Stage (2000), όπου έπαιξε μια χορεύτρια μπαλέτου.
Η Σαλντάνα έγινε γνωστή για τις εμφανίσεις της σε ταινίες επιστημονικής φαντασίας, ξεκινώντας το 2009 με την πρώτη από τις πολλές εμφανίσεις ως Nyota Uhura στη σειρά ταινιών Star Trek και την πρώτη της εμφάνιση ως Neytiri στη σειρά ταινιών Avatar. Έχει παίξει επίσης το ρόλο της Gamora στο Marvel Cinematic Universe, ξεκινώντας από τους Φύλακες του Γαλαξία (2014). Λόγω των εμφανίσεών της σε πολλές εμπορικές ταινίες, η Σαλντάνα είναι η δεύτερη εμπορικότερη γυναίκα ηθοποίος. Οι ταινίες της έχουν συγκεντρώσει περισσότερα από 11 δισεκατομμύρια δολάρια παγκοσμίως.
Παραπομπές
Κατηγορία:Αμερικανίδες ηθοποιοί Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αφροαμερικανοί
Οικογένεια Φιλανθρωπηνών (κλάδος Ιωαννίνων)
μικρογραφία|Το εξωτερικό της μονής [[Μονή Αγίου Νικολάου Φιλανθρωπηνών|Αγίου Νικολάου Φιλανθρωπηνών στο Νησί Ιωαννίνων.]] Οι Φιλανθρωπηνοί υπήρξαν οικογένεια λογίων και ιερέων των Ιωαννίνων, καταγόμενοι από την ομώνυμη οικογένεια Βυζαντινών αξιωματούχων της Κωνσταντινούπολης. Η δραστηριότητά τους είναι ιστορικά ταυτισμένη με την υστεροβυζαντινή μονή Αγίου Νικολάου («των Φιλανθρωπηνών»), γνωστή για την απεικόνιση αρχαίων Ελλήνων σοφών ως αγίων στις τοιχογραφίες της, στο Νησί Ιωαννίνων.
Καταγεγραμμένα μέλη
Στη Βιογραφική Συλλογή του, βασισμένη σε διάφορες πηγές, ο «χρονογράφος της Ηπείρου» Παναγιώτης Αραβαντινός αναφέρει πέντε Φιλανθρωπηνούς. Δύο ακόμη γνωρίζουμε αποκλειστικά από την κτητορική επιγραφή της μονής και το Χρονικό των Ιωαννίνων.
Μιχαήλ (13ος-14ος αι.)
Πέθανε το 1342. Είχε πρόσφατα εκλεγεί μητροπολίτης, αλλά δεν είχε ακόμη χειροτονηθεί.
Γεώργιος (14ος αι.)
Πρωτοασηκρήτης (ανώτατος δικαστικός) των Ιωαννίνων, πέθανε το 1367.
Μανουήλ (14ος αι.)
Διαδέχτηκε -χωρίς παρεμβολή άλλου προσώπου- τον Γεώργιο στο αξίωμα του πρωτοασηκρήτη. Η ακμή του ανακόπηκε από τη Σερβοκρατία στην Ήπειρο. Φυλακίστηκε από τον Θωμά Πρελούμπο και εκτελέστηκε το 1379.
Ματθαίος (15ος-16ος αι.)
Δάσκαλος, σακελλάριος της μητρόπολης. Πέθανε σε μεγάλη ηλικία το 1534.
Νεόφυτος (15ος-16ος αι.)
Ιερομόναχος, αδελφός του Ματθαίου. Πέθανε το 1532.
Ιωάσαφ (16ος αι.)
Ηγούμενος και δάσκαλος, επέκτεινε τη μονή με χρήματα από την περιουσία του και δωρεές εύπορων μαθητών. Υπό την καθοδήγησή του ολοκληρώθηκε επίσης το 1541/2 η εικονογράφηση – το έργο, αν και ανυπόγραφο, αποδίδεται στον σπουδαίο αγιογράφο Φράγκο Κατελάνο.
Σύμφωνα με τον Αραβαντινό, ενδέχεται να είναι το ίδιο πρόσωπο με τον Ιωάννη ή Ιωάσαφ (αγνώστου επωνύμου) που αναφέρεται από τον Πουκεβίλ ως μητροπολίτης Ιωαννίνων το 1580.
Ιωάννης (17ος αι.)
Το 1640 υπηρετούσε ως εφημέριος ιερέας στον Άγιο Γεώργιο των Ελλήνων στη Βενετία, από όπου διέθεσε μέρος της προσωπικής του περιουσίας για την ιδιαίτερη πατρίδα του. Περιγράφεται ως διαπρέπων μεταξύ των εκείσε συγχρόνων του λογίων. Το 1642 επιστρέφει μόνιμα στα Ιωάννινα και αναλαμβάνει ηγούμενος της μονής.
Παραπομπές
Κατηγορία:Οικογένεια Φιλανθρωπηνών Κατηγορία:Ιστορία των Ιωαννίνων
Ελεωνόρα Ζουγανέλη
Βιογραφία
Γεννήθηκε στο Μαρούσι το 1983, με καταγωγή από τη Νάξο και τη Μύκονο. Είναι κόρη του Γιάννη Ζουγανέλη και της Ισιδώρας Σιδέρη. Από πολύ μικρή ηλικία συμμετείχε ως ηθοποιός σε παιδικές θεατρικές παραστάσεις, αλλά και ως τραγουδίστρια σε παιδικά τραγούδια.
Το 2004 έκανε πρώτο της επαγγελματικό βήμα στο χώρο του τραγουδιού με τη συμμετοχή της στη Δεύτερη Ακρόαση Νέων Ερμηνευτών της Μικρής Άρκτου του Παρασκευά Καρασούλου, όπου και διακρίθηκε. Στο πλαίσιο του ίδιου διαγωνισμού, συμμετείχε στον δίσκο "Δεύτερη Ακρόασης της Μικρής Άρκτου" με τραγούδια των Γεράσιμου Ευαγγελάτου, Κώστα Τσίρκα, Μαρίας Πολυδούρη και Μιλτιάδη Σελητσανιώτη..
Τον Ιούλιο του 2011 συμμετείχε στην Τελετή Λήξης των 13ων Αγώνων Special Olympics στο Καλλιμάρμαρο Παναθηναϊκό Στάδιο. Toν Σεπτέμβριο της ίδιας χρονιάς, εμφανίζεται ζωντανά στο Μουσικό Προαύλιο Badminton σε ένα αφιέρωμα στον Αλέκο Σακελάριο, ερμηνεύοντας μερικά από τα πιο γνωστά κινηματογραφικά τραγούδια σε στίχους του Αλέκου Σακελάριου από τις ταινίες του με το μουσικό σύνολο της Ορχήστρας Δωματίου Αθηνών.
Τον Δεκέμβριο του 2012, συμμετέχει σε φιλανθρωπική συναυλία στο Δημοτικό Θέατρο της Κέρκυρας υπό την αιγίδα του Δήμου Κέρκυρας με τη Φιλαρμονική Γαστουρίου Κέρκυρας, για την ενίσχυση του Συλλόγου Παιδιών με Καρκίνο του Ιδρύματος «Φλόγα».
Τον Δεκέμβριο του 2013, με αφορμή τη κυκλοφορία του album «Μετακόμιση Τώρα» κάνει μια σειρά εμφανίσεων στο κέντρο Άνοδος. Τον Μάρτιο του 2014, συμμετέχει στη συναυλία του Γιώργου Νταλάρα στο Μέγαρο Μουσικής Αθηνών, αφιέρωμα στο Μίκη Θεοδωράκη με τίτλο «Η ποίηση στη μουσική του Μίκη Θεοδωράκη». Στις 10 Ιουλίου του 2014, με αφορμή την επέτειο των 20 χρόνων από το θάνατο της Μελίνας Μερκούρη, η Ζουγανέλη ερμήνευσε τραγούδια της Μελίνας Μερκούρη σε μια sold out παράσταση στο Ωδείο Ηρώδου του Αττικού, στο πλαίσιο του Φεστιβάλ Αθηνών με τίτλο: “Να με θυμάσαι και να μ’ αγαπάς”.
Τον Φεβρουάριο του 2015, εμφανίζεται στο θέατρο ως ηθοποιός, πρωταγωνιστώντας στη θεατρική παράσταση του Εθνικού Θεάτρου «Πιάφ» της Παμ Γκεμς σε σκηνοθεσία Πέτρου Ζούλια. Αρχές Δεκεμβρίου του 2015 κυκλοφόρησε το έκτο δισκογραφικό της βήμα με τίτλο «Μ’ αγαπούσες κι άνθιζε», σε μουσική του Μίνου Μάτσα και στίχους της Ελένης Φωτάκη και του Μίνου Μάτσα σε τρία τραγούδια. Λίγες μέρες μετά, ξεκίνησαν οι εμφανίσεις της στην Ακτή Πειραιώς, συμπράττοντας με την Φωτεινή Βελεσιώτου.
Τον Ιούνιο του 2016, συμμετείχε σε μια συναυλία στο Καλλιμάρμαρο Στάδιο, που παρακολούθησε 40.000 κόσμου. Η συναυλία ήταν ένα αφιέρωμα σε τραγούδια του Σταύρου Ξαρχάκου, με διεύθυνση του συνθέτη. Τον Οκτώβριο του 2016, συμμετείχε μαζί με τον Κωστή Μαραβέγια, την Νατάσσα Μποφίλιου και τον Γιάννη Χαρούλη σε μια από συναυλία στη μουσική σκηνή Γκάζι Live. Στις 2 Ιουλίου του 2017, η Ζουγανέλη ήταν καλεσμένη του Διονύση Σαββόπουλου στο Καλλιμάρμαρο Στάδιο για τη συναυλία του «Όλοι μαζί μπορούμε» με τίτλο «ΖΗ το Ελληνικό τραγούδι».
Το καλοκαίρι του 2018 κυκλοφορεί από τη Minos-EMI ο δίσκος "Πού με φτάσανε οι έρωτες". Τον Οκτώβριο του 2018, εμφανίζεται στο Hotel Ερμού.
Στις 28 Ιουνίου 2019, ο Γιάννης Μαρκόπουλος προσκάλεσε τη Ζουγανέλη και τον Γιάννη Χαρούλη στο Ηρώδειο για να ερμηνεύσουν τα τραγούδια του σε μια συναυλία-γιορτή για τα 80 του χρόνια. Στις 30 Σεπτεμβρίου 2019, ο Γιώργος Νταλάρας προσκάλεσε την τραγουδίστρια στο Ηρώδειο στα μουσικά του γενέθλια (50 χρόνια στο τραγούδι) σε μία παράσταση με τον τίτλο Duets.
Το 2019 ανέλαβε τη θέση coach στο The Voice στον ΣΚΑΪ, μετά την αποχώρηση του Κωστή Μαραβέγια. Από την 1η Φεβρουαρίου 2020 η Ελεωνόρα Ζουγανέλη ξεκίνησε εμφανίσεις στο Anodos Live Stage.
Το 2020 ενημέρωσε τους θαυμαστές μέσω social media ότι βρίσκεται σε περίοδο ηχογραφήσεων για το νέο της άλμπουμ. Στις 8 Ιανουαρίου του 2021 κυκλοφόρησε το νέο της τραγούδι "Σταθερό" που αποτελεί διασκευή του τραγουδιού "Impagliatori d' aquile" της Mina. Οι ελληνικοί στίχοι είναι του Νίκου Μωραΐτη και η ενορχήστρωση είναι του Δημήτρη Μπαρμπαγάλα. Αργότερα ανακοινώθηκε ο δίσκος "Πάρ'το Αλλιώς" που κυκλοφόρησε στις 2 Απριλίου του 2021 ψηφιακά και αποτελεί ένα άλμπουμ διασκευών με τραγούδια που η ίδια η ερμηνεύτρια έχει αγαπήσει και έχει τραγουδήσει πολλές φορές στις εμφανίσεις της.
Προσωπική Ζωή
Από τον Οκτώβριο του 2020 μέχρι το 2023 ήταν παντρεμένη με τον δικηγόρο Σπύρο Δημητρίου. Βρίσκεται σε σχέση με τον δημοσιογράφο Νίκο Συρίγο.
Δισκογραφία
Albums
Singles
Φιλμογραφία
Το 2014 συμμετείχε ως guest star στην ταινία "Από έρωτα..." την οποία έγραψε και σκηνοθέτησε ο Θοδωρής Αθερίδης.
Βραβεία
Η Ελεωνόρα Ζουγανέλη ανακηρύχθηκε από το περιοδικό Life & Style γυναίκα της χρονιάς για το 2009, στην κατηγορία πρωτοεμφανιζόμενη που διέπρεψε στον χώρο της τη χρονιά που πέρασε.
Κέρδισε βραβείο καλύτερου βιντεοκλίπ στην κατηγορία "έντεχνο" στον διαγωνισμό Mad Video Music Awards 2010.
Της έχει απονεμηθεί πλατινένιος και χρυσός δίσκος για τον δίσκο «Έλα» και «Έξοδος 2» αντίστοιχα.
Παραπομπές
19. Ο Κώστας Τσουρός αποκαλύπτει το παρασκήνιο πίσω απο τον χωρισμό της Ελεονώρας Ζουγανέλη
Κατηγορία:Ελληνίδες τραγουδίστριες
Ουίλλιαμ Τέρνερ
Ο Τζόζεφ Μάλλορντ Ουίλλιαμ Τέρνερ (αγγλικά: Joseph Mallord William Turner, J.M.W. Turner, βαπτίστηκε 14 Μαΐου 1775 - 19 Δεκεμβρίου 1851) ήταν Άγγλος Ρομαντικός ζωγράφος τοπίων, του οποίου η τεχνοτροπία λέγεται ότι έθεσε τις βάσεις του Ιμπρεσιονισμού.
Η ζωή του
thumb|245px|Η Ναυμαχία του Τραφάλγκαρ (1822) Γεννιέται στο Λονδίνο τέλη Απριλίου με αρχές Μαΐου του 1775 (η ακριβής ημερομηνία αμφισβητείται) από πατέρα κουρέα. Οι γονείς του, αν και φτωχοί, στήριξαν το ταλέντο του γιου τους, που σε ηλικία δέκα ετών φοιτά στο σχολείο του Μπρέντφορντ, στα περίχωρα του Λονδίνου. Διασώζονται ακόμα και σήμερα μερικοί πίνακες του από εκείνη την περίοδο. Το 1787 φιλοτεχνεί την πρώτη υδατογραφία, μιαν απεικόνιση της Οξφόρδης. Τρία χρόνια μετά φοιτά δωρεάν στη Βασιλική Ακαδημία και εκθέτει εκεί μιαν υδατογραφία με θέμα το Μέγαρο Λάμπεθ. Το 1792 κάνει το πρώτο από τα τρία μεγάλα ταξίδια μελέτης, στα οποία ταξιδεύει και δημιουργεί σκίτσα, στις ορεινές περιοχές της Ουαλίας. Δυο χρόνια μετά παράγεται σε χαρακτικό, μια υδατογραφία του. Το 1797 επισκέπτεται την περιοχή Λέηκ Ντίστρικτ. Εκθέτει για πρώτη φορά ελαιογραφίες. Την επόμενη χρονιά συνάπτει δεσμό με τη Σάρα, χήρα του μουσικού Τζων Ντάνμπι και μητέρα τριών παιδιών. Εγκαταλείπει την πατρική εστία και μετακομίζει στη Harley Street. Γίνεται δεκτός ως εταίρος στη Βασιλική Ακαδημία.
Το 1800 η Σάρα γεννά την κόρη του Εβελίνα. Δυο χρόνια μετά επισκέπτεται το Παρίσι και μελετά τους μεγάλους δασκάλους στο Μουσείο του Λούβρου. Γίνεται τακτικό μέλος στη Βασιλική Ακαδημία. Το 1804 χάνει τη μητέρα του. Ανοίγει Γκαλερί Τέχνης στη Harley Street. Δυο χρόνια μετά αποκτά δεύτερη κόρη, την Τζωρτζιάνα. Το 1819 τροποποιεί το ύφος του ύστερα από ταξίδι στην Ιταλία. Το 1829 συγκλονίζεται από το χαμό του πατέρα του. Γνωρίζει τη Σοφία Μπουθ. Το 1833 επισκέπτεται, Δρέσδη, Βερολίνο, Πράγα & Βιέννη. Συζεί με τη Σοφία, που στο μεταξύ έχει χηρέψει. Στις 19 Δεκεμβρίου 1851 πέθανε στο σπίτι του, με τη Σοφία στο πλευρό του, σε ηλικία 76 ετών.
thumb|245px|Βενετία, Το Μεγάλο Κανάλι (1835)
Το έργο του
Από μικρός άρχισε να ζωγραφίζει σκηνές με τον Τάμεση, όπου είχε την κατοικία του. Φιλοτέχνησε πίνακες που εκτέθηκαν στη Βασιλική Ακαδημία, όπου είχε γίνει μέλος από τα είκοσι επτά του. Αφιερώθηκε στο τοπίο και ταξίδεψε σ' όλα τα μήκη και πλάτη της Βρετανίας και της Ευρώπης. Η εμπειρία που αποκόμισε αποτέλεσε πηγή έμπνευσης για πλήθος έργων, από την εκθαμβωτική μαγευτική γαλήνη της Βενετίας, ως τις φοβερές χιονοθύελλες των Άλπεων. Ιδιαίτερα όμως προτιμούσε τα θαλασσινά τοπία σ' όλες τους τις όψεις, άλλοτε ήρεμα κι άλλοτε τρικυμιώδη, που τότε θαρρείς πως πλοία κι άνθρωποι μοιάζουν να χάνονται σε μια δίνη φωτός και χρωμάτων. Υπήρξε επίσης ο αγαπημένος ζωγράφος του κριτικού τέχνης Τζον Ράσκιν, που μετά το θάνατό του, κατέστρεψε όλους τους ερωτικούς πίνακές του, για να μην επιδράσουν αρνητικά -όπως είπε- στην υστεροφημία του καλλιτέχνη.
Προς τιμήν του Τέρνερ, από το 1984 απονέμεται από την Πινακοθήκη Τέιτ της Βρετανίας το βραβείο Τέρνερ, σε Βρετανούς καλλιτέχνες κάτω των 50 ετών.
Επιλεγμένα έργα
Η Τέιτ Μπρίταιν διαθέτει την μεγαλύτερη συλλογή έργων του Τέρνερ:
Έργα του εκτίθενται επίσης στην Εθνική Πινακοθήκη του Λονδίνου:
Λαιτισιά ντ'Αρανμπέρ
Η Λαιτισιά, γαλλ. Laetitia d'Arenberg (γενν. 2 Σεπτεμβρίου 1941) από τον Οίκο ντ'Αραμπέρ είναι μία Γαλλο-Ουρουγουανή επιχειρηματίας, κόρη του κόμη του Μπελζάνς και σύζυγος του τιτουλάριου μεγάλου δούκα της Τοσκάνης.
Βιογραφία
Είναι κόρη του Ερρίκου μαρκησίου του Μπελζάνς (Belzunce) και της Μαρίας-Τερέζας ντε λα Ποέζ ντ'Αραμπύρ. Γεννήθηκε στη Μπρουμμάνα του Λιβάνου. Ο πατέρας της ήταν αξιωματικός στους Μαροκινούς Ακροβολιστές (Tirailleurs) και σκοτώθηκε πολεμώντας για τη Γαλλία στη μάχη του Μόντε Κασίνο το 1944. Η οικογένειά του ανήκει στους παλαιούς ευγενείς της Γαλλίας και προέρχεται από την Κάτω Ναβάρρα, όπου είχαν την κυριότητα του Μπελζάνς κοντά στο Μπαγιόν· ο Οίκος του ήταν αξιοσημείωτος από τον 12ο αι. και τιμήθηκε με τις Τιμές της Αυλής (δηλ. να παρουσιάζονται ενώπιον του βασιλιά) στο Παρίσι το 1739.
Οικογένεια
Παντρεύτηκε το 1965 τον Λεοπόλδο-Φραγκίσκο των Αψβούργων-Λωρραίνης τιτουλάριο αρχιδούκα της Αυστρίας & μεγάλο δούκα της Τοσκάνης και έχει τέκνα:
Παγκόσμια ιστορία (ακαδημαϊκός τομέας)
Η Παγκόσμια Ιστορία αναζητά κοινά πρότυπα που προκύπτουν σε όλους τους πολιτισμούς. Παγκόσμιοι ιστορικοί χρησιμοποιούν μια θεματική προσέγγιση, με δύο σημαντικές κομβικά σημεία: την ένταξη (πώς διαδικασίες της παγκόσμιας ιστορίας έχουν φέρει τους ανθρώπους του κόσμου πιο κοντά) και την διαφορά (πως τα πρότυπα της παγκόσμιας ιστορίας αποκαλύπτουν την πολυμορφία της ανθρώπινης εμπειρίας).
Ίδρυση του πεδίου
Η έλευση της παγκόσμιας ιστορίας ως ένα ξεχωριστό ακαδημαϊκό πεδίο μελέτης μπορεί να εντοπισθεί κατά το 1980, με τη δημιουργία του συνεταιρισμού Παγκόσμιας Ιστορίας, και διάφορων μεταπτυχιακών προγραμμάτων σε μερικά πανεπιστήμια. Τις επόμενες δεκαετίες οι επιστημονικές δημοσιεύσεις, επαγγελματικών και ακαδημαϊκών φορέων, καθώς και μεταπτυχιακά προγράμματα στην παγκόσμια ιστορία πολλαπλασιάστηκαν. Η παγκόσμια ιστορία έχει συχνά δεχθεί αντικατάσταση από αυτή του δυτικού πολιτισμού στο υποχρεωτικό πρόγραμμα σπουδών των αμερικανικών λυκείων και πανεπιστημίων, η οποία και προτιμάται από τα νέα σχολικά βιβλία με προσέγγιση της παγκόσμιας ιστορίας.
Οργανισμοί
Βιβλιογραφία
Κατηγορία:Ιστορία Κατηγορία:Ιστορία ανά θέμα Κατηγορία:Τομείς της ιστορίας
Αδάμ Κορέλας
Ο καπετάν Αδάμης Κορέλλας ήταν αγωνιστής του αγώνα του 1821.
Βιογραφικά στοιχεία
Η καταγωγή του ήταν από το Αρκουδόρεμα της επαρχίας Καρύταινας. Υπήρξε από τους φημισμένους στρατιωτικούς και είχε ιδιαίτερη πολεμική τέχνη, πολεμώντας μόνο τη νύχτα. Τις υπηρεσίες που πρόσφερε και τα ανδραγαθήματα που άφησε διηγείται ο Χρυσανθακόπουλος στα απομνημονεύματά του. Κατά την εποχή των Αράβων ο Κορέλας διέπρεψε. Στις μάχες ήταν περίφημος για τη γενναιότητα του. Οι στρατιώτες του ήταν από τους καλύτερους. Οι Αρκουδορεματίτες φάνηκαν χρήσιμοι στις μάχες στα φρούρια της Μεσσηνίας και απέκτησαν φήμη παλικαριάς.
Αναφορές
Κατηγορία:Αγωνιστές του 1821
Νικόλαος Τερζόγλου (πολιτικός)
Ο Νικόλαος Τερζόγλου (1881 - 1η Οκτωβρίου 1975), του Κωνσταντίνου, ήταν Έλληνας γιατρός και πολιτικός του δημοκρατικού-αντιβασιλικού χώρου.
Βιογραφία
Γεννήθηκε στην Απολλωνιάδα της Προύσας το 1881 και εργάστηκε ως γιατρός. Εκλέχθηκε βουλευτής Θεσσαλονίκης στις ελληνικές εκλογές του 1923 και του 1928 (με το Αγροτικόν Εργατικόν Κόμμα του δημοκρατικού Αλέξανδρου Παπαναστασίου), Σερρών το 1926 (με το Κόμμα Δημοκρατικής Ενώσεως επίσης με αρχηγό τον Αλέξανδρου Παπαναστασίου) και Χαλκιδικής το 1936 και το 1950 με το Κόμμα Φιλελευθέρων.
Στις 22 Σεπτεμβρίου 1950 διορίστηκε στην κυβέρνηση Σοφοκλή Βενιζέλου υφυπουργός παρά τη Γενική Διοικήσει Βορείου Ελλάδος για χρονικό διάστημα έξι μηνών. Παρέμεινε έως τις 27 Οκτωβρίου 1951.
Πέθανε στη Θεσσαλονίκη την 1η Οκτωβρίου 1975 και κηδεύτηκε την επομένη από το ναό της Αγίας Σοφίας.
Πηγές
Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Βουλευτές Θεσσαλονίκης Κατηγορία:Βουλευτές Σερρών Κατηγορία:Βουλευτές Χαλκιδικής Κατηγορία:Έλληνες υφυπουργοί Βορείου Ελλάδος Κατηγορία:Μικρασιατικός Ελληνισμός
Ποταμός Γκιγιόν
Ο Ποταμός Γκιγιόν (Gillon) είναι ένας ποταμός της Δομινίκας. Είναι ένας από τους δύο κυριότερους ποταμούς του Αγίου Γεωργίου. Στα νοτιοδυτικά του βρίσκεται η Ροζό. Βρίσκεται βόρεια του άλλου σημαντικού ποταμού του Αγίου Γεωργίου, του Ροζό, σε συντταγμένες 15°16′Β 61°23′Δ.
Δείτε επίσης
Γκιγιον Ποταμός Γκιγιόν
Παναγιώτης Κλης
Ο Παναγιώτης Κλης ήταν αγωνιστής του αγώνα του 1821.
Βιογραφία
Η καταγωγή του ήταν από το Αρκουδόρευμα της επαρχίας Καρύταινας. Ήταν σύντροφος του Κορέλα και πολύ παλικάρι. Πολέμησε στις μάχες στα φρούρια της Μεσσηνίας μαζί με τους Καρυτινούς και απόκτησε φήμη.
NGC 890
Εξωτερικοί σύνδεσμοι
Κατηγορία:Φακοειδείς γαλαξίες 0890 08997 01823 Κατηγορία:Τρίγωνον (αστερισμός)
Αστέριος Καστόρης
Βιογραφικά στοιχεία
Έχει ολοκληρώσει τη δευτεροβάθμια εκπαίδευση. Είναι παντρεμένος και μέλος πολλών επιτροπών της Βουλής και του Δ. Σ. του σωματείου του Ψυχιατρικού Νοσοκομείου Πέτρας Ολύμπου.
Ανέπτυξε από πολύ νεαρή ηλικία συνδικαλιστική δράση και δραστηριοποιήθηκε με το Εργατικό Κέντρο της γενέτειράς του και είναι πρόεδρος του Ν.Τ. της ΑΔΕΔΥ στην Πιερία. Διετέλεσε γραμματέας της Ν.Ε. Πιερίας του Συνασπισμού και συντονιστής του ΣΥΡΙΖΑ στο νομό Πιερίας. Στις εκλογές του Σεπτεμβρίου του 2015 εξελέγη βουλευτής Πιερίας με τον ΣΥΡΙΖΑ, έχοντας μπει στην τρίτη θέση της λίστας υποψηφίων σε αντικατάσταση του Ζήση Ζάννα, ο οποίος έφυγε από τον ΣΥΡΙΖΑ και προσχώρησε στη Λαϊκή Ενότητα.
Τάχθηκε υπέρ των δικτύων αλληλεγγύης "Χωρίς Μεσάζοντες" και με επερώτηση στον αρμόδιο υπουργό ζήτησε (μαζί με τη βουλευτή Μπέττυ Σκούφα) την κατάργηση του νόμου που απαγορεύει το να ασκείται πλανόδιο εμπόριο σε δήμους άνω των 3.000 κατοίκων.
Εξωτερικοί σύνδεσμοι
Κατηγορία:Βουλευτές εκλεγμένοι με τον ΣΥΡΙΖΑ Κατηγορία:Βουλευτές Πιερίας
Γεωγραφία της Ζιμπάμπουε
thumb|Τοπογραφικός χάρτης της Ζιμπάμπουε thumb|Πολιτικός χάρτης της Ζιμπάμπουε με το υψηλότερο σημείο της στα ανατολικά Η Ζιμπάμπουε είναι κράτος της Αφρικής, χωρίς ακτές σε θάλασσα, που βρίσκεται στο Νότιο Ημισφαίριο, μεταξύ του ισημερινού και του Τροπικού του Αιγόκερω. Καλύπτει ένα εκτεταμένο υψίπεδο, που κατηφορίζει προς τα βόρεια προς την κοιλάδα του ποταμού Ζαμβέζη, όπου η χώρα συνορεύει με τη Ζάμπια (μήκος συνόρων 797 km), και παρόμοια προς τα νότια προς την κοιλάδα του Λιμπόπο, όπου η χώρα συνορεύει με τη Νότια Αφρική (μήκος συνόρων 225 km). Η Ζιμπάμπουε συνορεύει επιπλέον με την Μποτσουάνα (μήκος συνόρων 813 km) και τη Μοζαμβίκη (μήκος συνόρων 1.231 km), ενώ εφάπτεται σχεδόν με τη Ναμίμπια στο δυτικότερο άκρο της. Η έκταση της Ζιμπάμπουε είναι 390.757 τετραγωνικά χιλιόμετρα, τριπλάσια από την έκταση της Ελλάδας.
Κλίμα
Το κλίμα της Ζιμπάμπουε παρουσιάζει αξιοσημείωτη ποικιλία, με τα ανατολικά υψίπεδα να είναι πολύ πιο βροχερά και ψυχρά εξαιτίας του μεγάλου υψομέτρου. Υπάρχει μία ξηρή εποχή του έτους, που περιλαμβάνει μια σύντομη ψυχρή εποχή από τον Μάιο έως τον Σεπτέμβριο, οπότε όλη η χώρα δέχεται πολύ μικρή βροχόπτωση. Η εποχή των βροχών διαρκεί συνήθως από τον Νοέμβριο μέχρι τον Μάρτιο. Το σύνολο της χώρας επηρεάζεται από την ενδοτροπική ζώνη σύγκλισης κατά τον Ιανουάριο. Σε χρονιές κατά τις οποίες η επίδραση αυτή είναι μειωμένη, οι βροχοπτώσεις είναι μειωμένες και η πιθανότητα σοβαρής ξηρασίας στη χώρα αυξάνεται, όπως συνέβη το 1983 και το 1992. Η χώρα μπορεί να διαχωρισθεί σε τρεις κλιματικές περιοχές: τη θερμή, τη μέση και την ψυχρή (στα ανατολικά).
Διαμόρφωση του εδάφους
Μεγάλο μέρος της χώρας βρίσκεται σε ένα υψίπεδο με υψηλότερο το κεντρικό μέρος του, το λεγόμενο high veld, τμήμα που αποτελεί τον υδροκρίτη μεταξύ των λεκανών απορροής των ποταμών Ζαμβέζη και Λιμπόπο. Το τμήμα αυτό αποτελεί μέρος ενός πανάρχαιου διαβρωμένου βραχώδους επιπέδου που ονομάζεται «Αφρικανική διαβρωμένη επιφάνεια» και καλύπτει μεγάλες ζώνες της αφρικανικής ηπείρου. Αυτή η επιφάνεια αντιστοιχεί στα υψηλότερες ομαλές περιοχές της Ζιμπάμπουε, ενώ απότομες εξάρσεις του εδάφους και μικρές ράχες και υψίπεδα ανάμεσα σε ποτάμια αποτελούν δείγματα μιας «μετα-αφρικανικής», νεότερης επιφάνειας σε χαμηλότερες υψομετρικώς περιοχές, με σποραδικούς θόλους γρανιτικού πετρώματος, μονόλιθους και βραχώδη εξάρματα (τορ), που προεξέχουν σε ομαλά τοπία. Οι κοιλάδες του Λιμπόπο και του κάτω ρου του Ζαμβέζη είναι ευρείες και σχετικώς επίπεδες. Το ανατολικό άκρο του υδροκρίτη είναι μια ορεινή αλυσίδα με κατεύθυνση βορρά-νότου, που αποκαλείται «Ανατολικό Υψίπεδο». Η κεντρική υπερυψωμένη περιοχή έχει ανυψωθεί εξαιτίας ηπειρογενετικών κινήσεων σε γεωλογικώς πρόσφατη εποχή (ανώτερη Πλειόκαινο ή Πλειστόκαινο) αλλάζοντας τον ρου του άνω Ζαμβέζη, ο οποίος κάποτε ήταν παραπόταμος του Λιμπόπο στα ανατολικά.
Φυσικοί πόροι
Το υπέδαφος της Ζιμπάμπουε περιέχει γαιάνθρακα, ορυκτά του χρωμίου, αμίαντο, χρυσό, νικέλιο, χαλκό, σιδηρομετάλλευμα, βανάδιο, λίθιο, κασσίτερο, διαμάντια, καθώς και μέταλλα της ομάδας του λευκόχρυσου.
Χρήσεις γης:
Περιβάλλον
Φυσικοί κίνδυνοι: Ξηρασίες και, σπανίως, πλημμύρες και σφοδρές θύελλες
Τρέχοντα περιβαλλοντικά προβλήματα: Αποδάσωση, διάβρωση του εδάφους, υποβάθμιση εδαφών, ρύπανση αέρα και υδάτων. Ο πληθυσμός του μαύρου ρινόκερου, κάποτε η μεγαλύτερη συγκέντρωση του είδους σε όλο τον κόσμο, έχει μειωθεί σημαντικά εξαιτίας της λαθροθηρίας. Η εξόρυξη μεταλλευμάτων έχει συσσωρεύσει τοξικά απόβλητα και έχει οδηγήσει σε ρύπανση από βαρέα μέταλλα.
Διεθνείς περιβαλλοντικές συμφωνίες: Η Ζιμπάμπουε έχει υπογράψει τις εξής διεθνείς συμφωνίες: συμφωνία για τη βιοποικιλότητα, την κλιματική αλλαγή, την ερημοποίηση, τα κινδυνεύοντα είδη, και το Πρωτόκολλο του Μόντρεαλ.
Ελεονώρα, αρχιδούκισσα της Αυστρίας
Η Ελεονώρα (γερμ. Eleonora von Habsburg-Lothringen, prinzessin von Österreich-Teschen, 28 Νοεμβρίου 1886 - 26 Μαΐου 1974) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας-Τέσσεν και με τον γάμο της έγινε Κα φον Κλος.
Βιογραφία
Η Ελεονώρα Μαρία Ιμμακουλάτα Χριστίνα Ιωσηφίνα ήταν η πρώτη κόρη του Καρόλου Στεφάνου, Αρχιδούκα της Αυστρίας-Τέσσεν, και της Μαρίας Θηρεσίας των Αψβούργων-Λωρραίνης, κόρης του Καρόλου Σαλβαδόρ, Αρχιδούκα της Αυστρίας-Τοσκάνης.
Οικογένεια
Παντρεύτηκε το 1913 τον Αλφόνσο φον Κλος και είχε τέκνα:
Παραπομπές
Κατηγορία:Οίκος των Αψβούργων-Λωρραίνης Κατηγορία:Πριγκίπισσες της Αυστρίας
538 Φρειδερίκη
Η Φρειδερίκη (Friederike) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,49. Ανακαλύφθηκε το 1904 από τον Γερμανό αστρονόμο Πάουλ Γκετζ, που παρατηρούσε από τη Χαϊδελβέργη. Η Φρειδερίκη ανήκει στην Οικογένεια αστεροειδών της Υγιείας.
Φυσικά χαρακτηριστικά
Η μέση διάμετρος της Φρειδερίκης εκτιμάται σε 72,48 χιλιόμετρα (από δεδομένα του IRAS). Η μάζα της έχει εκτιμηθεί σε 280 τρισεκατομμύρια τόνους με μέση πυκνότητα 1,4 gr/cm³. Ο φασματικός τύπος της είναι άγνωστος, ενώ το άλβεδό της είναι 0,064. Η Φρειδερίκη περιστρέφεται γύρω από τον εαυτό της μία φορά κάθε 26 ώρες περίπου, μία αργή περιστροφή για αστεροειδή.
Μίνα Αδαμάκη
Η Μίνα (Ασημίνα) Αδαμάκη (Βόλος, 17 Ιουλίου 1944 - Αθήνα, 11 Νοεμβρίου 2022) ήταν Ελληνίδα ηθοποιός.
Βιογραφία
Γεννήθηκε στον Βόλο. Ήταν απόφοιτος της Νομικής Σχολής του Πανεπιστημίου Αθηνών. Σπούδασε στη Δραματική Σχολή του Θεάτρου Τέχνης του Καρόλου Κουν (1966). Σε νεανική ηλικία σπούδασε στο Λονδίνο κουκλοθέατρο και παντομίμα.
Η πρώτη της εμφάνιση έγινε στο θέατρο, ως μαθήτρια ακόμα, με το Θέατρο Τέχνης «Κάρολος Κουν», στο έργο "Η δολοφονία του Ζαν - Πωλ Μαρά". Έχει παίξει σε αρκετές τηλεοπτικές σειρές και ταινίες.
Ασπληδόνα
200px|right|thumb|Χάρτης της αρχαίας ΒοιωτίαςΗ Ασπληδόνα (Ασπληδών) ήταν αρχαία Βοιωτική πόλη στα βόρεια του Ορχομενού. Η πόλη ιδρύθηκε από Μινύες και βρισκόταν στην δικαιοδοσία του Ορχομενού. Ο Όμηρος την αναφέρει ως την δεύτερη πόλη των Βοιωτών Μινύων που συμμετείχε στον Τρωικό πόλεμο μετά τον Ορχομενό. Ο Παυσανίας αναφέρει πως η Ασπληδόνα όφειλε το όνομά της στον Ασπληδώνα, γιο της νύμφης Μίδειας και του Ποσειδώνα. Σύμφωνα με τον ίδιο η πόλη εγκαταλείφθηκε λόγω έλλειψης πόσιμου νερού στην περιοχή.
Λουτρά Βόλβης Θεσσαλονίκης
Τα Λουτρά Βόλβης ή Λουτρά Νέας Απολλωνίας είναι οικισμός του δήμου Βόλβης στη Μακεδονία. Τα Λουτρά είναι αξιόλογο κέντρο ιαματικού τουρισμού, βρίσκονται 43 χιλιόμετρα ανατολικά της Θεσσαλονίκης και έχουν 54 μόνιμους κατοίκους.
Ιστορία
μικρογραφία|Το σημείο όπου δίδαξε ο Απόστολος Παύλος στην Απολλωνία Η Λίμνη Βόλβη είναι η δεύτερη μεγαλύτερη λίμνη της Ελλάδας. Στην αρχαιότητα ήταν ενωμένη με την κοντινή της Κορώνεια και συναποτελούσαν έναν μεγάλο υδάτινο όγκο. Από τη νότια πλευρά της περνούσε ήδη από την αρχαιότητα δρόμος που οδηγούσε προς την ανατολική Μακεδονία, ο οποίος περνούσε από τα "Μακεδονικά Τέμπη" Ρεντίνα. Η περιοχή χαρακτηρίζεται από πλούσια χλωρίδα, ιδιαίτερα από υπεραιωνόβια δάση πλατάνων, και το σταθερό οικοσύστημα των λιμναίων περιοχών προστατεύεται από τη Συνθήκη Ramsar. Σύμφωνα με τον Στράβωνα, η περιοχή φημιζόταν για τις θερμές πηγές της και ο Φίλιππος Α' της Μακεδονίας έκτισε εκεί για πρώτη φορά τον 5ο αιώνα π.Χ. λουτρικές εγκαταστάσεις, οι οποίες θα πρέπει να ήταν σε χρήση και κατά τη βυζαντινή περίοδο, όπως προκύπτει από αρχαιολογικά κατάλοιπα λουτρού βυζαντινής εποχής που έχουν εντοπιστεί σε μία από τις πηγές ιαματικού ύδατος της περιοχής. Σtα μέσα του 1ου αι. μ.Χ. διήλθε από την περιοχή ο Απόστολος Παύλος και δίδαξε σε ένα σημείο φυσικού κάλλους κοντά στο σημερινό χωριό Απολλωνία (που ονομαζόταν Παζαρία κατά την οθωμανική περίοδο). Πλάι στο σημείο αυτό κτίστηκε κατά το 16ο αιώνα χαμάμ που χρησιμοποιούσε τα ιαματικά νερά της περιοχής. Ως ιδρυτής του χαμάμ, που ανήκε σε ευρύτερο θρησκευτικό συγκρότημα το οποίο περιλάμβανε τζαμί και κτίρια κοινωφελούς χαρακτήρα, πιθανολογείται ο Μέγας Βεζίρης Σοκολλού Μεχμέτ Πασάς.
Μπάουχαους (συγκρότημα)
Ιστορία
Δημιουργήθηκαν το 1978 στο Northampton, με αρχικό όνομα Μπάουχαους 1919 προς τιμήν του πρώτου λειτουργικού χρόνου της Γερμανικής σχολής καλών τεχνών Μπάουχαους το οποίο όμως στη συνέχεια απλοποιήθηκε σε Μπάουχαους. Το συγκρότημα ξεκίνησε με αρχικά μέλη τους Ντάνιελ Ας και Πίτερ Μέρφι και στη συνέχεια προστέθηκαν οι Κέβιν Χάσκινς και Ντέιβιντ Τζ. Το πρώτο τους μουσικό κομμάτι Bela Lugosi's Dead δημοσιεύεται το 1979 και μένει στα British Indepedent charts για δύο χρόνια. Τον Οκτώβριο του 1980 θα κυκλοφορήσει το πρώτο τους άλμπουμ In the Flat Field και ένα χρόνο αργότερα το The Mask (1981). Οι Μπάουχαους διαλύονται αρχικά στις 5 Ιουλίου του 1985 με μια αποχαιρετιστήρια συναυλία στο Hammersmith Palais για να ενωθούν ξανά το 1998 με την περιοδεία Resurrection Tour όπου και κυκλοφορούν το πρώτο live άλμπουμ τους Gotham. Η δεύτερη επανένωση τους πραγματοποιείται το 2005 στο Coachella Festival στο Ίντιο της Καλιφόρνια και προχωρούν σε περιοδεία που ξεκινάει από την Βόρεια Αμερική το φθινόπωρο του 2005 και λήγει στην Ευρώπη τον Φεβρουάριο του 2006. Το 2008 θα διαλυθούν ξανά και θα σηματοδοτήσουν το οριστικό τέλος τους με την κυκλοφορία του δίσκου Go Away White . Μέτα την πρώτη διάλυση του συγκροτήματος ο Μέρφι θα ακολουθήσει σόλο καριέρα ενώ ο Ας και ο Χάσκινς θα δημιουργήσουν τους Tones on Tail για να προστεθεί μετέπειτα ο Τζ. και να δημιουργηθούν οι Love and Rockets. Το 2018 οι Πίτερ Μέρφι και Ντέιβιντ Τζ. ανακοίνωσαν περιοδεία στη Νέα Ζηλανδία, την Αυστραλία και την Ευρώπη για να γιορτάσουν τα 40 χρόνια των Μπάουχαους.
Λουτρά Βόλβης Θεσσαλονίκης
Πηγές
Στα 1920 το ελληνικό κράτος ανακήρυξε επίσημα τις ιαματικές πηγές της περιοχής και παραχώρησε το δικαίωμα χρήσης τους στην τότε κοινότητα Νέας Απολλωνίας. Το ιαματικό νερό της περιοχής χαρακτηρίζεται ως υπέρθερμο, υποτονικό και ολιγομεταλλικό. Η θερμοκρασία του στην πηγή κυμαίνεται μεταξύ 49 και 57 βαθμών Κελσίου. Είναι ραδιενεργό κατά 2,55 μονάδες Mache. Οι λουτροθεραπείες στην περιοχή ενδείκνυνται για την ανακούφιση και θεραπεία ρευματικών παθήσεων, αυχενικού συνδρόμου, γυναικολογικών παθήσεων, παθήσεων της ρινικής κοιλότητας, πνευμονοπαθειών, άσθματος και δερματολογικών παθήσεων.
Μπάουχαους (συγκρότημα)
Ύφος
Οι Μπάουχαους έχουν παραθέσει τους Joy Division και Siouxsie and the Banshees μεταξύ άλλων στις επιρροές τους. Το ύφος τους είναι επηρεασμένο από την punk rock, την glam rock, την psychedelic rock, τη funk καθώς και από στοιχεία της Τζαμαϊκανής dub μουσικής σκηνής. Θεωρούνται από τις πιο σημαντικές επιρροές στην ιστορία της gothic rock και post-punk μουσικής σκηνής.
Λουτρά Βόλβης Θεσσαλονίκης
Τουριστικές υποδομές
μικρογραφία|αριστερά|Οι όχθες της λίμνης Βόλβης και η μικρή αποβάθρα του λουτροθεραπευτηρίου. Σήμερα τα λουτρά Νέας Απολλωνίας εξακολουθούν να λειτουργούν ως δημοτική επιχείρηση. Συναποτελούν μια μικρή λουτρόπολη μαζί με το υπερκείμενο ξενοδοχείο "Αριστοτέλης", που διαθέτει εστιατόριο και μπάγκαλόους. Κατά τα προηγούμενα χρόνια οι επισκέπτες του ήταν κατά κύριο λόγο άτομα που έκαναν χρήση του κοινωνικού τουρισμού. Ωστόσο τα τελευταία χρόνια η οικονομική κρίση έχει επιφέρει μείωση των κονδυλίων κοινωνικού τουρισμού, ενώ αντίθετα έχει αυξηθεί η επισκεψιμότητα από τουρίστες που αναζητούν χαλάρωση και ευεξία, ακόμη και από το εξωτερικό, κύρια από τις πλησιέστερες βαλκανικές χώρες και τη Ρωσία. Στις εγκαταστάσεις του υδροθεραπευτηρίου λειτουργούν χαμάμ, πισίνες υδρομασάζ, σάουνα, ατομικοί λουτήρες, ενώ παρέχονται και υπηρεσίες μασάζ και φυσιοθεραπείας. Γύρω από τη λουτρόπολη έχει αναπτυχθεί τουριστικά και οι οικισμός Νέας Απολλωνίας, όπου μπορεί κανείς να βρει δωμάτια και μικρές πανσιόν. Παράλληλα, υπάρχει δυνατότητα για σπορ που συνδυάζουν τη φυσιολατρεία και την κίνηση, όπως ιστιοπλοϊα, ποδηλασία κ.ά.
Εξωτερικοί σύνδεσμοι
Κατηγορία:Χωριά του νομού Θεσσαλονίκης Κατηγορία:Δήμος Βόλβης Απολλωνιας Κατηγορία:Λουτροπόλεις της Ελλάδας
Μπάουχαους (συγκρότημα)
Μέλη
Πίτερ Μέρφι (φωνητικά, περιστασιακά όργανα) Ντάνιελ Ας (κιθάρα, σαξόφωνο) Κέβιν Χάσκινς (ντραμς) Ντέιβιντ Τζ. (μπάσο)
Δισκογραφία
In the Flat Field (1980) Mask (1981) The Sky's Gone Out (1982) Burning from the Inside (1983) Gotham (1998) Go Away White (2008)
Παραπομπές
Κατηγορία:Αγγλικά μουσικά συγκροτήματα Κατηγορία:Αγγλικά post-punk συγκροτήματα
Ρενάτα της Αυστρίας
Η Ρενάτα (γερμ. Renata von Habsburg-Lothringen, prinzessin von Österreich-Teschen, 2 Ιανουαρίου 1888 - 9 Δεκεμβρίου 1935) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας-Τέσσεν και με τον γάμο της έγινε Πριγκίπισσα Ραντζίβιου.
Βιογραφία
Η Ρενάτα Μαρία Καρολίνα Ραϊνερία Θηρεσία Φιλομένα Ντεζιντερία Μακαρία ήταν η δεύτερη κόρη του Καρόλου Στεφάνου της Αυστρίας-Τέσσεν και της Μαρίας Θηρεσίας των Αψβούργων-Λωρραίνης, κόρης του Καρόλου Σαλβάτο της Αυστρίας-Τοσκάνη ς.
Οικογένεια
Παντρεύτηκε το 1909 τον Ιερόνιμ Μίκολαϊ Ραντζίβιου, Πολωνό αριστοκράτη, γαιοκτήμονα στη Μπαλίτσε, και είχε τέκνα:
Παραπομπές
Κατηγορία:Οίκος των Αψβούργων-Λωρραίνης Κατηγορία:Πριγκίπισσες της Αυστρίας
539 Παμίνα
Η Παμίνα (Pamina) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,895. Ανακαλύφθηκε το 1904 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από ένα πρόσωπο (πριγκήπισσα) της όπερας Ο Μαγικός Αυλός του Μότσαρτ.
Φυσικά χαρακτηριστικά
Η μέση διάμετρος της Παμίνας εκτιμάται σε 54,0 χιλιόμετρα. Ο φασματικός τύπος της είναι C, ενώ το άλβεδό της είναι 0,080. Η Παμίνα περιστρέφεται γύρω από τον εαυτό της μία φορά κάθε 13 ώρες και 54 λεπτά.
Εξωτερικοί σύνδεσμοι
Παμινα Κατηγορία:Βόλφγκανγκ Αμαντέους Μότσαρτ
Εκκλησία Αγίου Δονάτου (Ζάνταρ)
Ο Ναός του Αγίου Δονάτου βρίσκεται στην πόλη Ζαντάρ, στα παράλια της Αδριατικής, στην Κροατία.
Η έναρξη των εργασιών κατασκευής του τοποθετείται στο δεύτερο μισό του 8ου αιώνα μ. Χ. και ολοκλήρωσή τους στον 9ο αιώνα. Αρχικά ο ναός ήταν αφιερωμένος στην Αγία Τριάδα, όμως τον 15ο αιώνα αφιερώθηκε στον Άγιο Δονάτο από το Ζαντάρ, στον οποίο αποδίδεται η κατασκευή του. Ο Άγιος Δονάτος ήταν αρχιεπίσκοπος στο Ζαντάρ και ο επικεφαλής των αντιπροσωπειών των Δαλματικών πόλεων στην Κωνσταντινούπολη και στον αυτοκράτορα Καρλομάγνο.
Ο Ναός του Αγίου Δονάτου είναι το μεγαλύτερο προ –ρομανικό κτίσμα στην Κροατία. Το κυκλικό του σχήμα είναι χαρακτηριστικό της πρώιμης μεσαιωνικής εποχής στη Δαλματία. Έχει ύψος 25 μ. και χτίστηκε πάνω στην ρωμαϊκή αγορά του Ζαντάρ, υλικά της οποίας χρησιμοποιήθηκαν για την κατασκευή του.
Παραπομπές
Δονατου
474 π.Χ.
Γεγονότα
Κατηγορία:Έτη
473 π.Χ.
Θάνατοι
Κατηγορία:Έτη
Επίτροπος Καινοτομίας, Έρευνας, Πολιτισμού, Εκπαίδευσης και Νεολαίας της Ευρωπαϊκής Ένωσης
Ο Επίτροπος για την Καινοτομία, την Έρευνα, τον Πολιτισμό, την Εκπαίδευση και τη Νεολαία είναι μέλος της Ευρωπαϊκής Επιτροπής. Το χαρτοφυλάκιο ονομαζόταν προηγουμένως Επίτροπος για την Εκπαίδευση, τον Πολιτισμό, τη Νεολαία και τον Αθλητισμό μέχρι το 2019, όταν συγχωνεύτηκε με τον Επίτροπο για την Έρευνα, την Επιστήμη και την Καινοτομία για να σχηματίσει τον τρέχοντα τίτλο του.
Το χαρτοφυλάκιο είναι υπεύθυνο για πολιτικές στον τομέα της εκπαίδευσης και της κατάρτισης, της νεολαίας, του αθλητισμού, της κοινωνίας των πολιτών και του πολιτισμού. Ο επίτροπος ηγείται της Γενικής Διεύθυνσης Εκπαίδευσης, Νεολαίας, Αθλητισμού και Πολιτισμού.
Ιστορία του χαρτοφυλακίου
Ο Επίτροπος Γιαν Φίγκελ εγκρίθηκε το 2004 από το Ευρωπαϊκό Κοινοβούλιο ως ο Ευρωπαίος Επίτροπος για την Εκπαίδευση, Εξειδίκευση, Πολιτισμό και Πολυγλωσσίας. Αυτό ήταν διευρυμένο από την προηγούμενη Επιτροπή Πρόντι με την προσθήκη της εξειδίκευσης και πολυγλωσσίας (Η Γενική Διεύθυνση παραμένει η Γενική Διεύθυνση για την Εκπαίδευση και τον Πολιτισμό).
Όμως, όταν η Ρουμανία μπήκε στην Ευρωπαϊκή Ένωση στις 1 Ιανουαρίου 2007, η ευθύνη για τον τομέα της Πολυγλωσσίας μεταφέρθηκε στον Ρουμάνο επίτροπο Λεονάρντ Όρμπαν. Το χαρτοφυλάκιο τώρα περιελάμβανε επίσης την νεότητα, τον αθλητισμό και την κοινωνία των πολιτών. Ο Φίγκελ είχε περιγράψει τη θέση του ως επιτρόπου ως πολύ προσανατολισμένη "στους πολίτες και την ποιότητα ζωής τους" ’
Η Επιτροπεία εξελίχθηκε πολύ ενεργή επίσης στην εκπαίδευση. Το Πρόγραμμα Erasmus, που δημιουργήθηκε το 1987, είναι ένα πρόγραμμα ανταλλαγής φοιτητών που προάγει την κινητικότητα των φοιτητών μεταξύ των Ευρωπαϊκών πανεπιστημίων. Η Διαδικασία της Μπολόνια στοχεύει στη δημιουργία ενός Ευρωπαϊκού Χώρου Τριτοβάθμιας Εκπαίδευσης όπου τα πανεπιστημιακά προσόντα θα μπορούν να αναγνωρίζονται σε όλη την Ευρώπη. Το Ευρωπαϊκό Ινστιτούτο Καινοτομίας και Τεχνολογίας είναι ένα προτεινόμενο πανεπιστημιακό ίδρυμα για την έρευνα.